Oscar Cardozo Ocampo

Oscar Cardozo Ocampo  ha’e pianista, compositor,  omyakãva orquesta ha avei myatyrõha heñóĩ va’ekue tetã Argentina-pe. Ha’e va’kue ogagua heñóihaguépe musiko-kuéra guasu omyakãva voi túva, upe compositor paraguayo Mauricio Cardozo Ocampo.
Oñepyrũ va’ekue omba’apo upe música-re  cine-pe guarã, televisión ha avei teatro;  omyatyrõ va’ekue heta tapicha opurahéi porãva Argentina ha Paraguaigua.  Pe imba’e jepovyvykuaáre oguerha ichupe omoĩvo tapichakuéra renondéve umi mba’epu pyahu folklore Sudamerica-gua mba’évape.  

 Hembiapo ñepygua

Mba’epu porã Oscar Cardozo Ocampo mba’éva heñói va’ekue hogapýpe voi, upéicha, túva compositor paraguayo Mauricio Cardozo Ocampo ra’y ypykue, oñemosẽ va’ekue avei hetãgui ha oho oiko  Buenos Aires-pe, heta tapicha músico ñane retãyguáichaicha avei ha’e upépe omba’apo ha omopyenda hekove ha avei ikatupyrykue puraheikuéra rehegua. 

Tuvaite voi omokyre’ỹ va’ekue Oscar Cardozo-pe ojeporekávo amogotyove umi oikuaávagui música rehegua ijeheguireínte, ha’éva mbaraka ñembopy ha purahéi tyvyrakuérandi, imitãmírõ gueteri. Upéicha oñemombarete pe tekokatupyry oguereko’imíma va’ekue voi hekove tapiápe oñemoarandu pypukukvévo umi teoría ha piano ñembopúpe. 

Upevarã oñemoarandu upe mbo’ehára Argentina-gua María de Satcht ha uperire, ojehekombo’e composición rehegua upe mbo’ehára Pedro Sáenz ndive.

 Trayectoria 

Herakuã guasukué, Oscar Cardozo Ocampo-re ikatu ñamoñe’e ha jajuhu ñamañárõ umi tapicha katupyru ha’éva músicos, cine apoha, ohaíva ñe’ẽyvotykuéra, coreógrafo, ha avei umi institución-kuéra oñeha’ãva omba’apo hendive.

Omyatyrõ, omyakã ha avei sapy’ánte ha’ete voi ombohekove umi disco-kuéra opurahei porãva ha compositor-kuérape Argentina-gua, ãva apytépe oĩ María Elena Walsh, Eladia Blázquez, Eduardo Falú, Mercedes Sosa, Jairo, Ariel Ramírez, Teresa Parodi, Eduardo Lagos, Horacio Molina, Marilina Ross, Sandra Mihanovich, Celeste Carballo, Lolita Torres ha avei atykuéra ha’éva cuarteto Zupai ha upe Camerata Bariloche.

Paraguápe omoañete tembiapokuéra disgráfico ko’ãvandi: Ricardo Flecha, upe Terceto Ñamandú ha avei karaiAgustín Barboza, ha’éva compositor ha opurahéiva paraguayo, túva Oscar árarõ oikove va’ekuke.

Upe Unicef omoĩ va’ekué ichupe orquestador ha motenondehára ramo upe ojegrava haguã upe  tema-kuéra César Isella ha Tejada Gómez  mba’éva “Canción con todos”.  Upéicha avei,  ha’e va’ekué avei upe arreglista –Lalo Schifrinndive– upe purahéi Juegos Panamericanos ary1995 Mar del Plata-pe ojejapo va’ekué,  Eladia Blázquez rembiapokue.  Cardozo omytatytõ ha omyakã va’ekue avei upe Misa por la paz y la justicia, Ariel Ramírez mba’éva.

Hembapiapo jetu’úpe, Oscar Cardozo Ocampo omba’apo va’ekue avei omo-musica haguã umi tembiapo teatrorã  “La raíz y la tierra”, “Gasalla 81/82”, “Pan y circo”, “La reina del Plata”, “El último virrey”, “El patio de la morocha” , “Buenos Aires me mata” , “Borges Buenos Aires”, “Georgina está re-vista” ha avei “Viva la revista”, ha ikatu jajuhuve.

Ko músico avei ombopurahéi umi tembiapo jechaukarã gua’u TV-pe hérava “Fortín quieto”, “Hombres en pugna”, “Compromiso”,  “De carne somos” ha avei   “A conciencia”.

Bandas sonoras filme-kuérape guarã ha’éva “La Patagonia Rebelde”,  “Pasajeros de una pesadilla”,  “No habrá más penas ni olvido”, “Desde el abismo”  y  “La nona” ha’e avei kuri ha’ete voi ojapo va’ekue. 

Oscar Cardozo Ocampo he’i voi: "Ajapóva voínte tembiapokuéra cine,  teatro,  disco umívape guarã. Arekóva voínte umíva marã´s. Ha chéve ramo guarã, ndarekóirõ kuri oguahẽne chéve peteĩ ñemondýi guasu ".

 Proyectos propios 

Ojapo ha omoañeteaja, avei omyatyrõ ajya umi tembipo artísticokuéra  ambuekuérape guarã, Oscar Cardozo Ocampo omoañete va’ekue jepytu’u’ỹ tembiapokue imba’eteéva.

Ko’ãva apyte jajuhu tembiapokue:
 “Ciclo Dórico”; suite de ritmos regionales latinoamericanos; 
 Las canciones “Bibiana con b larga”, “A conciencia”, “Ceniza al Viento”,  “Luz de las Rosas de Marzo” y  “Señorito de los Bombos “, ha upéicha avei upe ñemomandu’apy puporã “Zamba del nuevo día”.
 Hembiapokue herakuã guasúva apytépe jajuhu: “Sin Límites. 1986”, tembiapo tetãkuakuéra rehegua ojapo va’ekue ijaty “Sin Límites” ndive.

Oscar Cardozo Ocampo avei ha’e upe ikane’õ’ỹre omoñepyrũva umi atykuéra.  Ombokatu upe  proyecto “Pájaros en el aire” ombyaty va’ekue umi purahehára Galo García, Laura Albarracín ha Paco Hasse-pe purahéi porã yma guare Argentina mba’éva; omoañete va’ekue peteĩ disco a avei atyguasu jevy’arã.

 Sin Límites

Ko aty musico-kuéra rehegua Oscar Cardozo Ocampo ombokatu haguépe ipuraheikuéra hombohéra “Sin Límites”. Ko aty kóva rupive oguahẽ va’ekue opa tetã oĩva Latinoamérica pýre ha ojupy apyka puraheiha kuéra Carnegie Hall-pe ary 1988 ramo omoirũvo upe Sociedad Coral Nueva York-guápe. 

Argentino ha paraguayo va’ekue ha’e

Heñói Argentina-pe, Oscar Cardozo Ocampo ojeguereko paraguái ramo tetã Paraguáipe. Ha katu hekove opa pota rupi ha’e oñeha’ãmbaite va’ekue va’ekue omoañete ko tekojuapy.

Upe omoañete va’ekue ko mokõve tetã rayhu rehegua ha’e va’ekue upe “Encuentros del Alma”, tembiapokuéra ha’e ojapo va’ekue umi espectáculoha’e omoĩ va’ekue Paraguaype. Ko’ápe oñembyaty va’ekue umi mba’epu oipurúva ha avei umi opurahéiva Paraguái ha tetã Argentina rupi, mba’epu ha purahéi porã ko’ã teytã mba’éva. 

Oscar Cardozo Ocampo oĩ memente upe piano ári, ombovy’a umi aty guasu ha omombe’u káso umíva ha’e imarangatuhácha omombe’uva.

 Trabajo gremial

Tapichakuéra músico rembiapokue ha’e peteĩ ñorairõme ogueraha va’ekue hekove pukukue javeve ko tekove Oscar Cardozo Ocampo. 
Heta ary jevyy omyakã va’ekue hetaiterei atykuéra ha’eva Sociedad Argentina de Autores ha Compositores de Música SADAIC. 

Peteĩ ñemongeta periodístandi he’i: "Ñanemba’e peteĩ mba’epu porã rehegua iporaitereíva. Ñane retã oguereko música hepy ha heta iporavopyre ojejapo
Umi músico, ha avei creador-pe –he’i voi– ojehepyme’ẽ va’erã ha’ekuéra oñeha’ãmbaite haguére avei ojehayhu ha oñemomba’e haguã tetã rekove ha tetã arandukuéra rehe. 

 Hekove paha potávo

Umi tembiapo pahakkuéra apytépe ojapo va’ekue Oscar Cardozo Ocampo jajuhu hembiapokuke “El diario del regreso”, omombe’úva upe tapicha Che Guevara rekovekue, he’iva imano guive ojegueraha peve hetekue Cuba peve. Ko purory ogueropurahéiva Jairo ñe’eyvotykuéra ojapova’ekue Hamlet Lima Quintana, Oscar Cardozo Ocampo ohasapaite umi purorykuéra Sudaméca pegua rupi; Bolivia guive, ojejuhuhaguépe ko revolucionario oñeñotỹ hague, Cuba peve, tetã ha’e omoñepyrũhaguépe irevolución. Ko tembiapo ojehechauka ñepyrũ va’ekue upe Memorial-pe opytu’uhápe upe Che retekue, opytáva Cuba-pe, ary 2000 ramo.

Ko  compositor oñepyrũtavo ohechauká Sudamérica-pe hembiapokuerakué, omano vaiete accidente mba’yruguata rehegua Resistencia, Argentina-pe, oukuévo Paraguaýpe; oguahẽhaguépe ombopyhagua ipuraheikuéra upe  21 jasypokõme ary 2001 ramo. Hetekue opytu’u ñande yvy Paraguáipe.

Paraguái, ha’éva Oscar Cardozo Ocampo mokõha retã, oñongatu peteĩva umi hembiapokue momba’eguasurã mba’epu porã Paraguái mba’éva puraheikuéra  piano-pe ñembopupyre; pe idisco paha ha’e: “Piano Paraguayo". Kóvape opyta haipyre, ha’e ohechaháicha hi’ara rupigua upe mba’epu porã ymave guare Paraguái mba’etéva mba’epu porã.

 Premiokuéra ohupyty va’ekue

{| class="wikitable sortable"  style="font-style:italic; font-size:100%; background:#FAFAD2; color:black;" 

|Año || Premios
|-------
|1995
|Premio Konex  de Platino, Arreglador, Música Popular.
|---------
|1993
|Gran Premio Arreglador ome’ẽ va’ekue Asociación de Cronistas del Espectáculos
|---------
|1985
|Premio Konex Jurado Música Popular
|---------
|1979
|Gran Premio Arreglista ome’ẽ va’eku upe Festival OTI, Caracas.
|---------
|1981
|Gran Premio SADAIC, Música de películas
|}

Referencias

Cardozo Ocampo, Familia de Artistas
Páginas de Artes y Espectáculo Diario La Nación

Enlaces externos

Cardozo Ocampo
Oscar Cardozo Ocampo Compromiso, talento y sensibilidad
Música Paraguaya

Ñemohenda:Tekove Paraguaigua